title: 2013/140/ES: 2013 m. kovo 18 d. Tarybos sprendimas, kuriuo skiriamas Regionų komiteto Austrijai atstovaujantis pakaitinis narys

text:
20.3.2013

               LT

               Europos Sąjungos oficialusis leidinys

               L 77/23

         TARYBOS SPRENDIMAS
   2013 m. kovo 18 d.
   kuriuo skiriamas Regionų komiteto Austrijai atstovaujantis pakaitinis narys
   (2013/140/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Austrijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Elisabeth GROSSMANN kadencijai tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. Regionų komiteto pakaitiniu nariu skiriamas:

               —

               Michael SCHICKHOFER, Landesrat.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. kovo 18 d.

            Tarybos vardu

            Pirmininkas

         S. COVENEY

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: Komisijos Sprendimas 2004 m. balandžio 29 d., iš dalies keičiantis 1999 m. lapkričio 16 d. Komisijos sprendimą 1999/819/Euratomas dėl Europos atominės energijos bendrijos (Euratomas) prisijungimo prie 1994 m. Branduolinės saugos konvencijos, atsižvelgiant į pridedamą Deklaraciją (2004/491/Euratomas)

text:
6.5.2004

               LT

               Europos Sąjungos oficialusis leidinys

               L 172/7

         KOMISIJOS SPRENDIMAS
   2004 m. balandžio 29 d.,
   iš dalies keičiantis 1999 m. lapkričio 16 d. Komisijos sprendimą 1999/819/Euratomas dėl Europos atominės energijos bendrijos (Euratomas) prisijungimo prie 1994 m. Branduolinės saugos konvencijos, atsižvelgiant į pridedamą Deklaraciją
   (2004/491/Euratomas)
   EUROPOS BENDRIJŲ KOMISIJA,
   atsižvelgdama į Europos atominės energijos bendrijos steigimo sutartį, ypač į jos 101 straipsnio antrą pastraipą,
   atsižvelgdama į 2003 m. gruodžio 15 d. Tarybos sprendimą, pakeičiantį 1998 m. gruodžio 7 d. Tarybos sprendimą, patvirtinantį Europos atominės energijos bendrijos prisijungimą prie Branduolinės saugos konvencijos, atsižvelgiant į pridedamą deklaraciją (1),
   atsižvelgdama į 2003 m. balandžio 16 d. Atėnuose pasirašytą prisijungimo prie ES sutartį su Čekijos Respublika, Estijos Respublika, Kipro Respublika, Latvijos Respublika, Lietuvos Respublika, Vengrijos Respublika, Maltos Respublika, Lenkijos Respublika, Slovėnijos Respublika ir Slovakijos Respublika,
   kadangi:

               (1)

               1999 m. lapkričio 16 d. Komisijos sprendimu Europos atominės energijos bendrija prisijungė prie Branduolinės saugos konvencijos (2). 2000 m. sausio 31 d. prisijungimo instrumentai, taip pat ir deklaracija, esanti 30(4)(iii) Konvencijos straipsnyje, buvo atiduoti saugoti Tarptautinės atominės energijos agentūros generaliniam direktoriui.

               (2)

               ši prisijungimo metu Bendrijos padaryta deklaracija buvo pagrįsta Tarybos sprendimu, kurį iš dalies panaikino Teisingumo Teismas (3) dėl to, kad Tarybos sprendime skelbiamos deklaracijos 3 pastraipoje nebuvo paminėta, jog Bendrijos kompetencija reiškiasi Konvencijos 7, 14, 16(1) ir (3) bei 17–19 straipsniais apimamose srityse. Todėl deponuotoji deklaracija turi būti pakeista deklaracija su pakeitimais, padarytais remiantis 2003 m. gruodžio 15 d. Tarybos nutarimu, vykdančiu teismo nutartį.

               (3)

               nuo 2004 m. gegužės 1 d. Čekijos Respublika, Estijos Respublika, Kipro Respublika, Latvijos Respublika, Lietuvos Respublika, Vengrijos Respublika, Maltos Respublika, Lenkijos Respublika, Slovėnijos Respublika ir Slovakijos Respublika taps Bendrijos narėmis. Todėl turi būti padaryti pakeitimai pirmojoje deklaracijos dalyje,

         PRIĖMĖ ŠĮ SPRENDIMĄ:
   1 straipsnis
   Pagal Konvencijos 30(4)(iii) straipsnio nuostatas, Tarptautinės atominės energijos bendrijos deklaracija, kuri 2000 m. sausio 31 d. buvo atiduota saugoti Tarptautinės atominės energijos agentūros Generaliniam direktoriui, yra keičiama šia deklaracija:

      „Tarptautinės atominės energijos bendrijos deklaracija, deranti su Branduolinės saugos konvencijos 30(4)(iii) straipsnio nuostatomis
      Šios valstybės yra dabartinės Tarptautinės atominės energijos bendrijos narės: Belgijos Karalystė, Čekijos Respublika, Danijos Karalystė, Vokietijos Federacinė Respublika, Estijos Respublika, Graikijos Respublika, Ispanijos Karalystė, Prancūzijos Respublika, Airija, Italijos Respublika, Kipro Respublika, Latvijos Respublika, Lietuvos Respublika, Vengrijos Respublika, Maltos Respublika, Liuksemburgo Didžioji Hercogystė, Nyderlandų Karalystė, Austrijos Respublika, Lenkijos Respublika, Portugalijos Respublika, Slovėnijos Respublika, Slovakijos Respublika, Suomijos Respublika, Švedijos Karalystė, Jungtinė Didžiosios Britanijos ir Šiaurės Airijos Karalystė.
      Bendrija pareiškia, kad joms yra taikomi 1–5, 7 ir 14–35 Konvencijos straipsniai.
      Bendrija su išvardytomis valstybėmis narėmis turi kompetenciją Konvencijos 7 ir 14–19 straipsnių apimamose srityse, kaip numatyta Europos atominės energijos bendrijos steigimo sutarties 2(b) straipsnyje bei atitinkamuose II antraštinės dalies 3 skyriaus, kurio pavadinimas – „Sveikata ir saugumas“, straipsniuose.“

   2 straipsnis
   1 straipsnyje esanti deklaracija bus atiduota saugoti Tarptautinės atominės energijos agentūros generaliniam direktoriui, Konvencijos depozitarui, kaip galima greičiau po to, kai įsigalios šis sprendimas, Europos Komisijos delegacijos vadovui pasirašius tarptautinėms organizacijoms Vienoje skirtą laišką, pridedant šio sprendimo versijas anglų, prancūzų ir ispanų kalbomis.
   3 straipsnis
   Šis sprendimas įsigalioja 2004 m. gegužės 1 d.

      Priimta Briuselyje, 2004 m. balandžio 29 d.

            Komisijos vardu

         Loyola DE PALACIO

            Komisijos vicepirmininkė

      (1)  Neskelbta.

      (2)  OL L 318, 1999 12 11, p. 20.

      (3)  2002 m. gruodžio 10 d. sprendimas byloje C-29/99 Komisija prieš Tarybą, ES TT 2002, p. I-11221.


title: 2016 m. vasario 12 d. Tarybos sprendimas (ES) 2016/271 dėl Europos Sąjungos ir Sent Vinsento ir Grenadinų susitarimo dėl bevizio režimo trumpalaikio buvimo atveju sudarymo Europos Sąjungos vardu

text:
27.2.2016

               LT

               Europos Sąjungos oficialusis leidinys

               L 52/9

         TARYBOS SPRENDIMAS (ES) 2016/271
   2016 m. vasario 12 d.
   dėl Europos Sąjungos ir Sent Vinsento ir Grenadinų susitarimo dėl bevizio režimo trumpalaikio buvimo atveju sudarymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalies a punktą kartu su 218 straipsnio 6 dalies antros pastraipos a punkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               Komisija Europos Sąjungos vardu derėjosi dėl susitarimo su Sent Vinsentu ir Grenadinais dėl bevizio režimo trumpalaikio buvimo atveju (toliau – Susitarimas);

               (2)

               pagal Tarybos sprendimą (ES) 2015/1034 (2) Susitarimas buvo pasirašytas ir yra laikinai taikomas nuo 2015 m. gegužės 28 d.;

               (3)

               Susitarimu įsteigiamas Jungtinis ekspertų komitetas Susitarimo vykdymo priežiūrai. Sąjungai tame Jungtiniame komitete atstovauja Komisija, kuriai turėtų padėti valstybių narių atstovai;

               (4)

               šis sprendimas yra Šengeno acquis nuostatų, kurias įgyvendinant Jungtinė Karalystė nedalyvauja pagal Tarybos sprendimą 2000/365/EB (3), plėtojimas; todėl Jungtinė Karalystė nedalyvauja priimant šį sprendimą ir jis nėra jai privalomas ar taikomas;

               (5)

               šis sprendimas yra Šengeno acquis nuostatų, kurias įgyvendinant Airija nedalyvauja pagal Tarybos sprendimą 2002/192/EB (4), plėtojimas; todėl Airija nedalyvauja priimant šį sprendimą ir jis nėra jai privalomas ar taikomas;

               (6)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Sent Vinsento ir Grenadinų susitarimas dėl bevizio režimo trumpalaikio buvimo atveju.
   2 straipsnis
   Tarybos pirmininkas Sąjungos vardu pateikia Susitarimo 8 straipsnio 1 dalyje numatytą pranešimą (5).
   3 straipsnis
   Komisija, padedama valstybių narių atstovų, atstovauja Sąjungai pagal Susitarimo 6 straipsnį įsteigtame Jungtiniame ekspertų komitete.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. vasario 12 d.

            Tarybos vardu

            Pirmininkas

         J.R.V.A. DIJSSELBLOEM

      (1)  2015 m. gruodžio 15 d. pritarimas (dar nepaskelbtas Oficialiajame leidinyje).

      (2)  2015 m. gegužės 7 d. Tarybos sprendimas (ES) 2015/1034 dėl Europos Sąjungos ir Sent Vinsento ir Grenadinų susitarimo dėl bevizio režimo trumpalaikio buvimo atveju pasirašymo Europos Sąjungos vardu ir laikino taikymo (OL L 173, 2015 7 3, p. 37).

      (3)  2000 m. gegužės 29 d. Tarybos sprendimas 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (OL L 131, 2000 6 1, p. 43).

      (4)  2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20).

      (5)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2017 m. spalio 23 d. Tarybos sprendimas (BUSP) 2017/1934, kuriuo iš dalies keičiamas Sprendimas 2010/638/BUSP dėl ribojamųjų priemonių Gvinėjos Respublikai

text:
24.10.2017

               LT

               Europos Sąjungos oficialusis leidinys

               L 273/10

         TARYBOS SPRENDIMAS (BUSP) 2017/1934
   2017 m. spalio 23 d.
   kuriuo iš dalies keičiamas Sprendimas 2010/638/BUSP dėl ribojamųjų priemonių Gvinėjos Respublikai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2010 m. spalio 25 d. Taryba priėmė Sprendimą 2010/638/BUSP (1) dėl ribojamųjų priemonių Gvinėjos Respublikai;

               (2)

               remiantis Sprendimo 2010/638/BUSP peržiūra, tų ribojamųjų priemonių taikymas turėtų būti pratęstas iki 2018 m. spalio 27 d.;

               (3)

               todėl Sprendimas 2010/638/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2010/638/BUSP 8 straipsnio 2 dalis pakeičiama taip:

      „2.   Šis sprendimas taikomas iki 2018 m. spalio 27 d. Jis nuolat peržiūrimas. Prireikus jis atnaujinamas ar iš dalies keičiamas, jei Taryba mano, kad jame numatyti tikslai nepasiekti.“

   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Liuksemburge 2017 m. spalio 23 d.

            Tarybos vardu

            Pirmininkė

         K. IVA

      (1)  2010 m. spalio 25 d. Tarybos sprendimas 2010/638/BUSP dėl ribojamųjų priemonių Gvinėjos Respublikai (OL L 280, 2010 10 26, p. 10).


title: 2004/774/EB: 2004 m. lapkričio 9 d. Komisijos sprendimas, skelbiantis Šiaurės jūros regioninės patariamosios tarybos veiklos pradžią pagal bendrąją žuvininkystės politiką

text:
18.11.2004

               LT

               Europos Sąjungos oficialusis leidinys

               L 342/28

         KOMISIJOS SPRENDIMAS
   2004 m. lapkričio 9 d.
   skelbiantis Šiaurės jūros regioninės patariamosios tarybos veiklos pradžią pagal bendrąją žuvininkystės politiką
   (2004/774/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2004 m. liepos 19 d. Tarybos sprendimą (EB) Nr. 585/2004 (1) įsteigiantį regionines patariamąsias tarybas pagal Bendrąją žuvininkystės politiką, ypač į jo 3 straipsnio 3 dalį,
   atsižvelgdama į 2004 m. rugsėjo 10 d. Jungtinės Karalystės pateiktą rekomendaciją Belgijos, Danijos, Vokietijos, Ispanijos, Prancūzijos, Nyderlandų, Švedijos ir Jungtinės Karalystės vardu,
   kadangi:

               (1)

               2002 m. gruodžio 20 d. Tarybos reglamente (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (2) ir Sprendime (EB) Nr. 585/2004 yra numatyta regioninių patariamųjų tarybų steigimo ir veiklos sistema.

               (2)

               Pagal Sprendimo (EB) Nr. 585/2004 2 straipsnį įsteigiama Šiaurės jūros (ICES IV ir IIIa zonos) regioninė patariamoji taryba.

               (3)

               Pagal Sprendimo (EB) Nr. 585/2004 3 straipsnio 1 dalį žuvininkystės sektoriaus atstovai ir kitos interesų grupės Belgijai, Danijai, Vokietijai, Ispanijai, Prancūzijai, Nyderlandams, Švedijai ir Jungtinei Karalystei pateikė prašymą dėl tos regioninės patariamosios tarybos veiklos.

               (4)

               Kaip reikalaujama pagal Sprendimo (EB) Nr. 585/2004 3 straipsnio 2 dalį, suinteresuotos valstybės narės nustatė, ar prašymas dėl Šiaurės jūros regioninės patariamosios tarybos atitiko tame sprendime nustatytas nuostatas. 2004 m. rugsėjo 10 d. suinteresuotos valstybės narės Komisijai pateikė rekomendaciją dėl tos regioninės patariamosios tarybos.

               (5)

               Atsižvelgdama į Sprendimą (EB) Nr. 585/2004, Komisija įvertino suinteresuotųjų šalių prašymus ir rekomendaciją, bendrosios žuvininkystės politikos tikslus ir principus ir mano, kad regioninė patariamoji taryba Šiaurės jūrai yra pasirengusi pradėti veiklą,

         NUSPRENDĖ:
   Vienintelis straipsnis
   Sprendimu (EB) Nr. 585/2004 įsteigta Šiaurės jūros regioninė patariamoji taryba pradeda savo veiklą nuo 2004 m. lapkričio 1 d.

      Priimta Briuselyje, 2004 m. lapkričio 9 d.

            Komisijos vardu

         António VITORINO

            Komisijos narys

      (1)  OL L 256, 2004 8 3, p. 17.

      (2)  OL L 358, 2002 12 31, p. 59.


title: 2010/309/: 2010 m. birželio 3 d. Komisijos sprendimas, kuriuo iš dalies keičiamos Sprendimo 2008/721/EB nuostatos dėl mokslinių komitetų nariams ir vartotojų saugos, visuomenės sveikatos ir aplinkos ekspertams mokamo atlygio

text:
4.6.2010

               LT

               Europos Sąjungos oficialusis leidinys

               L 138/24

         KOMISIJOS SPRENDIMAS
   2010 m. birželio 3 d.
   kuriuo iš dalies keičiamos Sprendimo 2008/721/EB nuostatos dėl mokslinių komitetų nariams ir vartotojų saugos, visuomenės sveikatos ir aplinkos ekspertams mokamo atlygio
   (2010/309/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo, ypač į jos 168 ir 169 straipsnius,
   kadangi:

               (1)

               2008 m. rugsėjo 5 d. Komisijos sprendimo 2008/721/EB, kuriuo įsteigiamas mokslinių komitetų ir vartotojų saugos, visuomenės sveikatos ir aplinkos ekspertų konsultacinis padalinys ir panaikinamas Sprendimas 2004/210/EB (1), 19 straipsnyje nustatyta, kad mokslinių komitetų nariai, rizikos vertinimo mokslinių konsultantų grupės (toliau – grupė) moksliniai konsultantai ir nepriklausomi ekspertai turi teisę gauti atlygį už dalyvavimą komitetų posėdžiuose, teminiuose seminaruose, darbo grupių ir Komisijos organizuotuose kituose posėdžiuose bei renginiuose ir už tai, kad atliko pranešėjo konkrečiu klausimu pareigas.

               (2)

               Sprendimo 2008/721/EB III priede nustatytas atlygio, mokėtino mokslinių komitetų nariams, grupės moksliniams konsultantams ir nepriklausomiems ekspertams, dydis.

               (3)

               Šiuo metu atlygis už dalyvavimą posėdžiuose gali būti mokamas tik tiems ekspertams, kurie fiziškai dalyvauja posėdžiuose. Dėl šiuolaikinių technologijų ekspertai gali keistis nuomonėmis naudodamiesi garso ir vaizdo įranga ar internetu vykstant virtualiems posėdžiams. Naudodamiesi šiomis priemonėmis ekspertai turėtų daugiau galimybių dalyvauti mokslinių komitetų veikloje, be to būtų mažinamas poveikis aplinkai, sąnaudos ir trumpinamas ekspertų kelionėje praleidžiamas laikas.

               (4)

               Tais atvejais, kai dalyvaujama nuotoliniu būdu naudojantis elektroninėmis priemonėmis, atlygio dydis turėtų būti susietas su posėdžio trukme (trumpas dalyvavimas, visos dienos, tik rytinis ar popietinis posėdis).

               (5)

               Todėl atlygio už narių, konsultantų ir nepriklausomų ekspertų dalyvavimą mokėjimo taisyklės turi būti pakoreguotos. Sprendimo 2008/721/EB 19 straipsnis ir III priedas turėtų būti atitinkamai iš dalies pakeisti,

         PRIĖMĖ ŠĮ SPRENDIMĄ:
   1 straipsnis
   Komisijos sprendimas 2008/721/EB iš dalies keičiamas taip:

               1)

               19 straipsnio pirma pastraipa pakeičiama taip:
               „Mokslinių komitetų nariai, grupės moksliniai konsultantai ir nepriklausomi ekspertai turi teisę gauti atlygį už dalyvavimą asmeniškai ar nuotoliniu būdu naudojantis elektroninėmis priemonėmis komitetų posėdžiuose, teminiuose seminaruose, darbo grupių ir Komisijos organizuotuose kituose posėdžiuose bei renginiuose ir už tai, kad atliko pranešėjo konkrečiu klausimu pareigas, kaip nustatyta III priede.“

               2)

               III priedas pakeičiamas šio sprendimo priede pateikiamu tekstu.

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2010 m. birželio 3 d.

            Komisijos vardu

            Pirmininkas

         José Manuel BARROSO

      (1)  OL L 241, 2008 9 10, p. 21.

      PRIEDAS

            „III PRIEDAS

               ATLYGIS

                        1.

                        Mokslinių komitetų nariai, grupės moksliniai konsultantai ir nepriklausomi ekspertai už dalyvavimą mokslinių komitetų posėdžiuose, teminiuose seminaruose, darbo grupių ir Komisijos organizuotuose kituose posėdžiuose bei renginiuose turi teisę gauti toliau nurodytą atlygį:

                                    a)

                                    385 EUR už kiekvieną dalyvavimo dieną, jei dalyvaujama asmeniškai;

                                    b)

                                    tais atvejais, kai dalyvaujama nuotoliniu būdu, mokama po 100 EUR už kiekvieną dalyvaujant prasidėjusią valandą, nustatant tokias ribas:

                                                i)

                                                385 EUR už dalyvavimą rytiniame ir popietiniame posėdyje; ir

                                                ii)

                                                195 EUR už dalyvavimą rytiniame arba popietiniame posėdyje.

                        2.

                        Mokslinių komitetų nariai, grupės moksliniai konsultantai ir nepriklausomi ekspertai už tai, kad atliko pranešėjo pareigas, turi teisę gauti toliau nurodytą atlygį:

                                    a)

                                    atlygis nustatomas priklausomai nuo darbo krūvio, susijusio su klausimo sudėtingumu, nuomonei parengti reikalingo laiko, duomenų, mokslinės literatūros ir surinktinos bei apdorotos informacijos kiekio ir prieinamumo, konsultacijų su visuomene, suinteresuotosiomis šalimis ir bendravimo su kitomis įstaigomis masto ir sudėtingumo, vadovaujantis šiais orientaciniais kriterijais:

                                                Suma

                                                Orientaciniai kriterijai

                                                385 EUR

                                                            —

                                                            Paprastas kasdienis klausimas.

                                                            —

                                                            Nuomonė grindžiama bylos medžiagos analize, o duomenų paieška ir literatūros analizė neišsamios.

                                                            —

                                                            Viešosios konsultacijos nevyksta.

                                                            —

                                                            Nuo pirmojo iki paskutinio posėdžio – ne daugiau kaip 5 mėnesiai.

                                                770 EUR

                                                            —

                                                            Sudėtingas klausimas.

                                                            —

                                                            Nuomonė grindžiama plataus masto duomenų ir literatūros paieška ir analize.

                                                            —

                                                            Konsultuojamasi su suinteresuotosiomis šalimis ir (arba) visuomene, tačiau darbo krūvio požiūriu atsiliepimų analizė neišsami.

                                                            —

                                                            5–9 mėnesiai nuo pirmojo iki paskutiniojo posėdžio.

                                                1 155 EUR

                                                            —

                                                            Labai sudėtingas klausimas.

                                                            —

                                                            Reikalinga itin didelio masto duomenų ir literatūros paieška ir analizė.

                                                            —

                                                            Išsamios ir sudėtingos konsultacijos su suinteresuotosiomis šalimis, visuomene ir kitomis mokslo įstaigomis, turi būti analizuojama daug atsiliepimų.

                                                            —

                                                            Nuo pirmojo iki paskutiniojo posėdžio – daugiau kaip 9 mėnesiai.

                                    b)

                                    Kiekvienu konkrečiu atveju prašyme pateikti nuomonę Komisija, remdamasi a) punkte nurodytais kriterijais, nurodo, kuris atlygio dydis taikomas pranešėjui. Komisija gali pakeisti sprendimą dėl taikytino dydžio, kai nuomonė dar rengiama, jeigu tai pateisinama dėl nenumatytų su atitinkamais kriterijais susijusių pasikeitimų.“


title: 2015 m. rugsėjo 24 d. Nuolatinio ELPA valstybių komiteto sprendimas Nr. 2/2015/SC, kuriuo įsteigiamas 2014–2021 m. EEE finansinio mechanizmo laikinasis komitetas [2015/2024]

text:
12.11.2015

               LT

               Europos Sąjungos oficialusis leidinys

               L 295/63

         NUOLATINIO ELPA VALSTYBIŲ KOMITETO SPRENDIMAS
   Nr. 2/2015/SC
   2015 m. rugsėjo 24 d.
   kuriuo įsteigiamas 2014–2021 m. EEE finansinio mechanizmo laikinasis komitetas [2015/2024]
   NUOLATINIS ELPA VALSTYBIŲ KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas),
   atsižvelgdamas į sudarysimą susitarimą, kuriuo bus nustatytas naujas 2014–2021 m. EEE finansinis mechanizmas,
   atsižvelgdamas į Norvegijos Karalystės ir Europos Sąjungos sudarysimą susitarimą, kuriuo nustatomas 2014–2021 m. Norvegijos finansinis mechanizmas,
   NUSPRENDĖ:
   1 straipsnis
   1.   Įsteigiamas 2014–2021 m. EEE finansinio mechanizmo laikinasis komitetas (toliau – Laikinasis komitetas), kuris turėtų pradėti veikti kuo greičiau.
   2.   Laikinasis komitetas padeda ELPA valstybėms rengiantis 2014–2021 m. EEE finansinio mechanizmo įgyvendinimui.
   3.   Laikinasis komitetas yra atskaitingas Nuolatiniam komitetui.
   4.   Laikinajam komitetui gali padėti EEE narėmis esančių ELPA valstybių misijos prie ES.
   5.   Susitarimo, kuriuo nustatomas 2014–2021 m. EEE finansinis mechanizmas, įsigaliojimo dieną arba jo laikino taikymo dieną Laikinąjį komitetą pakeičia 2014–2021 m. EEE finansinio mechanizmo komitetas.
   6.   Laikinasis komitetas svarsto ir vertina galimą EEE finansinio mechanizmo ir Norvegijos finansinio mechanizmo derinimą.
   7.   Laikinasis komitetas susitaria dėl pirmininko, kurį tvirtina Nuolatinis komitetas.
   2 straipsnis
   Šis sprendimas įsigalioja nedelsiant.
   3 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir jo EEE priede.

      Priimta Briuselyje 2015 m. rugsėjo 24 d.

            Nuolatinio komiteto vardu

            Einanti pirmininko pareigas

         Ingrid SCHULERUD

            Generalinė sekretorė

         Kristinn F. ÁRNASON


title: 2012/566/ES: 2012 m. gegužės 10 d. Europos Parlamento sprendimas dėl Europos policijos koledžo 2010 finansinių metų biudžeto įvykdymo patvirtinimo

text:
17.10.2012

               LT

               Europos Sąjungos oficialusis leidinys

               L 286/156

         EUROPOS PARLAMENTO SPRENDIMAS
   2012 m. gegužės 10 d.
   dėl Europos policijos koledžo 2010 finansinių metų biudžeto įvykdymo patvirtinimo
   (2012/566/ES)
   EUROPOS PARLAMENTAS,

               —

               atsižvelgdamas į Europos policijos koledžo 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos policijos koledžo 2010 finansinių metų metinių finansinių ataskaitų su Koledžo atsakymais (1),

               —

               atsižvelgdamas į 2012 m. vasario 21 d. Tarybos rekomendaciją (06083/2012 – C7–0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2005 m. rugsėjo 20 d. Tarybos sprendimą 2005/681/TVR, įsteigiantį Europos policijos koledžą (CEPOL) (3), ypač į jo 16 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į 2011 m. birželio 30 d. Komisijos sprendimą C(2011)4680, kuriuo duodamas sutikimas taikyti nuo Reglamento (EB, Euratomas) Nr. 2343/2002 leidžiančią nukrypti nuostatą, kaip prašė Europos policijos koledžas,

               —

               atsižvelgdamas į Europos policijos koledžo 2010 m. liepos 12 d. ataskaitą dėl privačių išlaidų kompensavimo (10/0257/KA),

               —

               atsižvelgdamas į išorės auditą, kurį užsakė Europos policijos koledžas (Sutartis Nr. CEPOL/2010/001), dėl privačių išlaidų kompensavimo,

               —

               atsižvelgdamas į Europos policijos koledžo penkerių metų išorės įvertinimo galutinę ataskaitą (Sutartis Nr. CEPOL/CT/2010/002),

               —

               atsižvelgdamas į Teisingumo, laisvės ir saugumo generalinio direktorato 2009 m. metinę veiklos ataskaitą,

               —

               atsižvelgdamas į Europos policijos koledžo 2010–2014 m. daugiamečio veiksmų plano įgyvendinimo 4-ąją pažangos ataskaitą,

               —

               atsižvelgdamas į Audito Rūmų ataskaitą apie Europos policijos koledžo 2010–2014 m. daugiamečio veiksmų plano įgyvendinimą,

               —

               atsižvelgdamas į Vidaus audito tarnybos 2011 m. liepos 4 d. (nuoroda Ares (2011) 722479) raštą dėl Europos policijos koledžo 2010–2014 m. daugiamečio veiksmų plano įgyvendinimo 3-osios pažangos ataskaitos,

               —

               atsižvelgdamas į Europos policijos koledžo Europos Parlamento rezoliucijos „2009 finansinių metų biudžeto įvykdymo patvirtinimas: Europos policijos koledžas“ įgyvendinimo ataskaitą ir jos priedus,

               —

               atsižvelgdamas į Europos policijos koledžo ataskaitą apie viešųjų pirkimų vadovo taikymą 2010 m. liepos 1 d.–2011 m. liepos 1 d. laikotarpiu ir jos priedus,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7–0119/2012),

               1.

               patvirtina Europos policijos koledžo direktoriui, kad Koledžo 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos policijos koledžo direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 134.

      (2)  OL L 248, 2002 9 16, p. 1.

      (3)  OL L 256, 2005 10 1, p. 63.

      (4)  OL L 357, 2002 12 31, p. 72.
   PRIEDAS

      PER PRAĖJUSIUS KELERIUS METUS EUROPOS PARLAMENTO PATEIKTOS REKOMENDACIJOS

               Europos policijos koledžas

               2006

               2007

               2008

               2009

               Veikla

               Nepateikta

               Nepateikta

               Nepateikta

                           —

                           Yra susirūpinęs dėl to, kad Audito Rūmai nustatė didelių administracinių ir finansinių taisyklių, kuriomis reglamentuojamos kursų ir seminarų rengimo išlaidos, trūkumų, daugiausia dėl taip ir neįsigaliojusio persvarstyto Koledžo finansinio reglamento

                           —

                           Rekomenduoja, kad Koledžas suteiktų tiesioginę prieigą prie savo išsamaus biudžeto.

               Biudžeto ir finansų valdymas

                           —

                           Biudžeto asignavimai naudoti nesilaikant patikimo finansų valdymo principo

                           —

                           Viešųjų pirkimų sistema neatitiko Finansinio reglamento nuostatų

                           —

                           Koledžas neįdiegė būtinų sistemų ir procedūrų, kad galėtų parengti finansinę ataskaitą pagal agentūroms taikomo Finansinio reglamento reikalavimus

                           —

                           Koledžo finansiniame reglamente numatyta, kad reikia nustatyti išsamias reglamento įgyvendinimo taisykles

                           —

                           Agentūra nesilaiko biudžeto vieningumo ir tikslumo principo. (Į biudžetą neįtrauktas 2007 m. iš Komisijos gautas 1 500 000 EUR įnašas, skirtas programai MEDA įgyvendinti.)

                           —

                           Agentūra nesilaiko skaidrumo principo

                           —

                           Aukštas asignavimų perkėlimo (1 700 000 EUR) ir panaikinimo lygis rodo biudžeto valdymo sunkumus

                           —

                           Neparengtos nei negalutinės finansinės ataskaitos, nei biudžeto ir finansų valdymo ataskaita

                           —

                           Koledžo finansiniame reglamente numatyta, kad reikia nustatyti išsamias reglamento įgyvendinimo taisykles

                           —

                           Viešųjų pirkimų sistema neatitiko Finansinio reglamento nuostatų

                           —

                           Nustatyta atvejų, kai asignavimai panaudoti asmeninėms kai kurių Koledžo darbuotojų išlaidoms finansuoti

                           —

                           Agentūra nesilaikė metinio periodiškumo principo (t. y. reikėjo perkelti daugiau kaip 2 700 000 EUR 2008 m. mokėjimų asignavimų)

                           —

                           Biudžeto programavimo ir vykdymo stebėsenos trūkumai

                           —

                           Į 2010 m. perkelta daugiau kaip 3 800 000 EUR 2009 m. asignavimų (43 % viso biudžeto)

                           —

                           Reikėjo panaikinti 46 % iš 2008 m. perkeltų asignavimų; nurodo didelius pasikartojančius biudžeto programavimo ir vykdymo stebėsenos trūkumus, prieštaraujančius metinio periodiškumo principui

                           —

                           2008 m. reikėjo perkelti 31 % biudžeto

                           —

                           Reikšmingi vėlavimai ir klaidos rengiant 2009 m. negalutines ataskaitas

               Viešųjų pirkimų procedūra

               nepateikta

               nepateikta

               nepateikta

               Yra susirūpinęs dėl to, kad ir toliau nesilaikoma Finansinio reglamento reikalavimų, susijusių su viešųjų pirkimų taisyklėmis. Su didele Koledžo viso biudžeto dalimi susiję nemažai pažeidimų.

               Žmogiškieji ištekliai

               nepateikta

               nepateikta

               nepateikta

                           —

                           Keli trūkumai, susiję su darbuotojų atranka.

                           —

                           Laiko, jog nepriimtina, kad:

                                       —

                                       minimalūs reikalavimai, kuriuos turėjo atitikti kandidatai, dažniausiai nustatyti po to, kai kandidatai buvo įvertinti ir suklasifikuoti;

                                       —

                                       pokalbių klausimai dažnai rengti išnagrinėjus paraiškas;

                                       —

                                       šios procedūros nepakankamai dokumentuotos.

                           —

                           yra susirūpinęs dėl ES pareigūnų tarnybos nuostatų neatitinkančios arba neteisėtos praktikos.

               Vidaus auditas

               nepateikta

                           —

                           Nėra vidaus kontrolės standartų ir neveiksminga biudžeto stebėsena.

                           —

                           Nustatyta atvejų, kai asignavimai panaudoti asmeninėms kai kurių Koledžo darbuotojų išlaidoms finansuoti.

                           —

                           Atliekant įsipareigojimų imties auditą paaiškėjo, kad trimis atvejais neužtikrinta audito seka, kad būtų galima atsekti finansinį vykdymą.

                           —

                           Dar neįvykdyta šių atvejų išorės kontrolė.

               Pažymi, kad Koledžo biudžeto įvykdymo patvirtinimas toliau turi būti grindžiamas per visus metus vykdyta veikla.

          ---documentbreak---

               17.10.2012

               LT

               Europos Sąjungos oficialusis leidinys

               L 286/158

         EUROPOS PARLAMENTO REZOLIUCIJA
   2012 m. gegužės 10 d.
   su pastabomis, sudarančiomis neatskiriamą sprendimo dėl Europos policijos koledžo 2010 finansinių metų biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į Europos policijos koledžo 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos policijos koledžo 2010 finansinių metų metinių finansinių ataskaitų su Koledžo atsakymais (1),

               —

               atsižvelgdamas į 2012 m. vasario 21 d. Tarybos rekomendaciją (06083/2012 – C7–0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2005 m. rugsėjo 20 d. Tarybos sprendimą 2005/681/TVR, įsteigiantį Europos policijos koledžą (CEPOL) (3), ypač į jo 16 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į 2011 m. birželio 30 d. Komisijos sprendimą C(2011)4680, kuriuo duodamas sutikimas taikyti nuo Reglamento (EB, Euratomas) Nr. 2343/2002 leidžiančią nukrypti nuostatą, kaip prašė Europos policijos koledžas,

               —

               atsižvelgdamas į Europos policijos koledžo 2010 m. liepos 12 d. ataskaitą dėl privačių išlaidų kompensavimo (10/0257/KA),

               —

               atsižvelgdamas į išorės auditą dėl privačių išlaidų kompensavimo, kurį užsakė Europos policijos koledžas (Sutartis Nr. CEPOL/2010/001),

               —

               atsižvelgdamas į Europos policijos koledžo penkerių metų išorės įvertinimo galutinę ataskaitą (Sutartis Nr. CEPOL/CT/2010/002),

               —

               atsižvelgdamas į Teisingumo, laisvės ir saugumo generalinio direktorato 2009 m. metinę veiklos ataskaitą,

               —

               atsižvelgdamas į Europos policijos koledžo 2010–2014 m. daugiamečio veiksmų plano įgyvendinimo 4-ąją pažangos ataskaitą,

               —

               atsižvelgdamas į Audito Rūmų ataskaitą apie Europos policijos koledžo 2010–2014 m. daugiamečio veiksmų plano įgyvendinimą,

               —

               atsižvelgdamas į Vidaus audito tarnybos 2011 m. liepos 4 d. (nuoroda Ares (2011) 722479) raštą dėl Europos policijos koledžo 2010–2014 m. daugiamečio veiksmų plano įgyvendinimo 3-osios pažangos ataskaitos,

               —

               atsižvelgdamas į Europos policijos koledžo Europos Parlamento rezoliucijos „2009 finansinių metų biudžeto įvykdymo patvirtinimas: Europos policijos koledžas“ įgyvendinimo ataskaitą ir jos priedus,

               —

               atsižvelgdamas į Europos policijos koledžo ataskaitą apie viešųjų pirkimų vadovo taikymą 2010 m. liepos 1 d.– 2011 m. liepos 1 d. laikotarpiu ir jos priedus,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7–0119/2012),

               A.

               kadangi Europos policijos koledžas (toliau – Koledžas) įsteigtas 2001 m. ir pagal Finansinio reglamento 185 straipsnį pertvarkytas į Bendrijos įstaigą, kuriai nuo 2006 m. sausio 1 d. taikomas agentūroms skirtas finansinis pagrindų reglamentas;

               B.

               kadangi Audito Rūmai ataskaitose apie Koledžo 2006, 2007 ir 2009 finansinių metų metines finansines ataskaitas pateikė nuomonę su išlyga dėl pagal šias finansines ataskaitas atliktų operacijų teisėtumo ir tvarkingumo, nes viešųjų pirkimų procedūros neatitiko Finansinio reglamento nuostatų;

               C.

               kadangi Audito Rūmai ataskaitoje apie Koledžo 2008 finansinių metų metines finansines ataskaitas papildomai akcentavo savo nuomonę dėl jų patikimumo, nors aiškiai juo nesuabejojo, ir pateikė savo nuomonę su išlyga dėl pagal šias finansines ataskaitas atliktų operacijų teisėtumo ir tvarkingumo;

               D.

               kadangi Parlamentas 2010 m. spalio 7 d. sprendimu atsisakė patvirtinti Koledžo direktoriui, kad Koledžo 2008 finansinių metų biudžetas įvykdytas;

               E.

               kadangi 2011 m. gegužės 10 d. sprendimu Parlamentas nusprendė atidėti savo sprendimo, kuriuo patvirtinama Europos policijos koledžo direktoriui, kad Koledžo 2009 finansinių metų biudžetas įvykdytas, priėmimą (5), bet vėliau biudžeto įvykdymą patvirtino 2011 m. spalio 25 d. sprendimu (6);

               F.

               kadangi pirmą kartą nuo tada, kai Koledžas tapo agentūra, Audito Rūmai ataskaitoje apie Koledžo 2010 finansinių metų metines finansines ataskaitas pateikė besąlyginę nuomonę dėl sąskaitų patikimumo ir pagal jas atliktų operacijų teisėtumo ir tvarkingumo;

               G.

               kadangi Audito Rūmai ataskaitoje apie Koledžo 2010–2014 m. daugiametį veiksmų planą patvirtino, kad Koledžas daro pažangą atsižvelgdamas į šiame plane nustatytus tikslus;

               H.

               kadangi Vidaus audito tarnyba 2011 m. liepos 4 d. pažymoje Koledžo direktoriui pranešė, kad nors Koledžo daugiamečio veiksmų plano įgyvendinimo pažangos ataskaitoje pateikti aprašymai ir toliau yra gana bendri, ataskaitoje pateikiama aiški įvairių tikslų įgyvendinimo būklės apžvalga ir ji galėtų būti patenkinamas pagrindas įvairiems suinteresuotiems subjektams informuoti;

               I.

               kadangi pagal 2011 m. birželio 30 d. Komisijos sprendimą C(2011)4680 duotas sutikimas Koledžui taikyti nuo Reglamento (EB, Euratomas) Nr. 2343/2002 74b straipsnio leidžiančią nukrypti nuostatą;

               J.

               kadangi 2010 m. Koledžo biudžetas buvo 7 800 000 EUR, palyginti su 8 800 000 EUR 2009 m., t. y. 11,4 % mažesnis; kadangi Sąjungos įnašas į 2010 m. Koledžo biudžetą buvo 7 800 000 EUR (7),

      Biudžeto ir finansų valdymas. Bendrosios pastabos

               1.

               atkreipia dėmesį į Koledžo skundą, kad, skyrus 1 000 000 EUR mažesnį Sąjungos įnašą į Koledžo biudžetą, 2010 finansiniais metais trūko finansinių išteklių; stebisi šia nuomone, ypač šiuo krizės laikotarpiu, nes geru valdymu užtikrinamos tinkamos ir ekonomiškai efektyvios esamo biudžeto išlaidos, taip pat atsižvelgdamas į tai, kad į 2011 m. biudžetą perkelta 31,6 % Koledžo 2010 m. biudžeto;

               2.

               vis dėlto remdamasis Komisijos informacija patvirtina, kad 2009 m. bendras Sąjungos įnašas į Koledžą siekė 8 800 000 EUR; iš jų 7 800 000 EUR finansuota 2009 m. biudžeto lėšomis, ir kad 1 000 000 EUR likutis iš tikrųjų finansuotas iš asignuotųjų įplaukų, gautų susigrąžinus Koledžo 2007 m. perviršį; remdamasis Komisijos informacija pažymi, kad, atsižvelgdama į prastą 2008 m. biudžeto įvykdymą, ji 2010 m. pasiūlė sumažinti įnašą į 2010 m. Koledžo biudžetą iki 2009 m. patvirtintų asignavimų lygio, t. y. iki 7 800 000 EUR; todėl ragina Koledžą kasmet teikiamose galutinėse metinėse ataskaitose aiškiai atskirti įvairius Sąjungos įnašo į Koledžo biudžetą komponentus;

               3.

               remdamasis Koledžo 2010 finansinių metų galutinėmis metinėmis ataskaitomis pažymi, kad 2010 m. rengiant konkrečių kursų ir seminarų biudžetus ir numatant įsipareigojimus būta trūkumų, dėl kurių 2010 m. asignavimai įsipareigoti ir sumokėti siekiant padengti 2009 m. išlaidas; primena Koledžui, kad tai prieštarauja metinio periodiškumo principui; ragina Koledžą imtis priemonių, kad panašūs trūkumai nepasikartotų ateityje;

               4.

               remdamasis Koledžo 2010 m. metine veiklos ataskaita pažymi, kad įvykdyta 99,56 % įsipareigojimų asignavimų; taip pat pažymi, kad panaudota 46 % mokėjimų asignavimų, bet kad galutiniai III antraštinės dalies (Veiklos išlaidos) panaudojimo skaičiai turėjo paaiškėti tik 2011 m. pabaigoje; atkreipia dėmesį į tai, jog Koledžo 2010 m. galutinėse metinėse ataskaitose nurodyta, kad 2010 m. panaudota 59,12 % mokėjimų asignavimų;

               5.

               patvirtina, kad nauja Koledžo administracija ir vadovybė, atsižvelgdamos į Parlamento raginimą imtis veiksmų po to, kai pasitaikė rimtų pažeidimų vykdant 2009 m. biudžetą, ėmėsi priemonių šiems trūkumams ištaisyti;

               6.

               atkreipia dėmesį į tai, kad, nors Audito Rūmai nusprendė, jog Koledžo metinėse ataskaitose nurodytos operacijos teisėtos ir teisingos, taip pat buvo pabrėžta, kad skirstydamas lėšas kursams ir seminarams rengti Koledžas vadovavosi nepakankamai griežta su šia veikla susijusių prašymų apmokėti tvirtinimo procedūra, ypač kai tai susiję su reikalavimu pateikti visus būtinus patvirtinamuosius dokumentus; atkreipia dėmesį į Koledžo atsakymą, kad privalomas reikalavimas kartu su finansinėmis ataskaitomis ir prašymais apmokėti pateikti dalyvių sąrašą su visais parašais nustatytas remiantis 2011 m. kovo 10 d. Koledžo valdybos sprendimu 11/2011/GB;

               7.

               atkreipia dėmesį į tai, kad remiantis Sprendimu Nr. 11/2011/GB iš esmės persvarstytos Koledžo veiklai skirtų išlaidų atlyginimo taisyklės ir kad patikslintos įvairios priemonės, susijusios su griežtu finansinių nuostatų įgyvendinimu, ir pagal griežtą tvarką nustatytas tinkamų finansuoti sąnaudų principas, įskaitant klausimus dėl privalomos atskaitomybės;

               8.

               apgailestauja, kad prieš priimant 2010 m. rugsėjo 29 d. Koledžo valdybos sprendimą 34/2010/GB nebuvo pradėtos taikyti galutinės išlaidų atlyginimo datos, taigi padėtis, susijusi su šių galutinių datų laikymusi, iš esmės nepagerėjo; primena, kad galutinių datų nepaisymas yra vienas iš pagrindinių patikimą finansų valdymą trikdančių veiksnių; atkreipia dėmesį į tai, kad, remiantis Sprendimu 34/2010/GB, išlaidos pagal prašymus, pateiktus po galutinės datos, kompensuojamos nebus; ragina Koledžą toliau informuoti biudžeto įvykdymo patvirtinimo instituciją apie tai, kaip vykdomas Sprendimas 34/2010/GB;

               9.

               pripažįsta, kad, kaip nurodyta Koledžo pareiškime, Komisija sumažino Koledžo 2010 m. biudžetą 1 000 000 EUR, tačiau pabrėžia, kad 2010 m. skirta tokia pat suma, kaip ir 2009 m.;

      Perkelti asignavimai

               10.

               remdamasis Koledžo 2010 finansinių metų galutinėmis metinėmis ataskaitomis pažymi, kad 2 469 984,20 EUR 2010 m. įsipareigojimų asignavimų, t. y. 31,6 % Koledžo 2010 m. biudžeto, perkelta į 2011 m.; primena Koledžui, kad tokia padėtis prieštarauja metinio periodiškumo principui;

               11.

               apgailestauja, kad Audito Rūmai ataskaitoje apie Koledžo 2010 finansinių metų metines ataskaitas nenurodė perkeltų Koledžo asignavimų;

               12.

               reiškia susirūpinimą dėl to, kad, nors Audito Rūmai galėjo suteikti priimtiną patikinimo pareiškimą, jog Koledžo 2010 finansinių metų metinės sąskaitos visais esminiais požiūriais patikimos, Audito Rūmai pastebėjo, kad 2010 m. turėjo būti atšaukta daugiau negu 1 600 000 EUR, kurie sudaro 48 % perkeltųjų 2009 m. asignavimų; primena Koledžui, kad ši padėtis prieštarauja biudžeto metinio periodiškumo principui ir gali būti gerinama geriau programuojant biudžetą ir stebint jo vykdymą, kad į kitus metus reikėtų perkelti kuo mažiau asignavimų; todėl ragina Koledžą šiuo atžvilgiu imtis veiksmingų priemonių;

               13.

               vis dėlto atkreipia dėmesį į Koledžo atsakymą, kuriame nurodyta, kad, siekiant išvengti Audito Rūmų aprašytos padėties pasikartojimo, perkeliant 2010 m. asignavimus taikyti griežti kriterijai, kad 2011 m. reikėtų panaikinti kuo mažiau asignavimų;

               14.

               remdamasis Koledžo informacija pažymi, kad, siekdamas pagerinti biudžeto vykdymą ir kontrolę, 2010 m. jis pradėjo kas savaitę rengti finansų valdymo posėdžius, o 2011 m. birželio mėn., siekiant geriau stebėti biudžeto lėšų naudojimą ir optimizuoti 2011 m. biudžeto vykdymą, peržiūrėti visi neįvykdyti įsipareigojimai; todėl ragina Audito Rūmus ir Vidaus audito tarnybą patikinti Parlamentą apie Koledžo veiksmingai pagerėjusius rezultatus šiuo klausimu ir nurodyti, kad visos programavimo ir stebėsenos priemonės tvirtai nustatytos;

      Viešųjų pirkimų procedūros

               15.

               pažymi, kad, kaip reikalavo Parlamentas, patvirtindamas Koledžo 2008 m. biudžeto įvykdymą, 2010 m. birželio 8 d. Koledžas priėmė vidaus reikmėms skirtą viešųjų pirkimų vadovą; taip pat pažymi, kad šis vadovas įsigaliojo 2010 m. liepos 1 d. ir kad paskirtas viešųjų pirkimų pareigūnas;

      Komandiruočių išlaidų vidaus įrašų išsamumas

               16.

               ragina Koledžą informuoti biudžeto įvykdymą tvirtinančią instituciją apie veiksmingą labai svarbios Vidaus audito tarnybos rekomendacijos dėl komandiruočių išlaidų vidaus įrašų išsamumo įgyvendinimą;

      Koledžo veikla

               17.

               remdamasis Audito Rūmų informacija pažymi, kad kursų ir seminarų rengimo išlaidos sudaro didelę dalį Koledžo biudžeto; pripažįsta, kad, tvirtindamas su šia veikla susijusias išlaidų deklaracijas, Koledžas taikė nepakankamai griežtas procedūras, ypač patvirtinamųjų dokumentų išsamumo atžvilgiu;

               18.

               vis dėlto remdamasis Koledžo pareiškimu pažymi, kad Koledžas pagerino veiklos ataskaitų teikimą ir jos kontrolę, taip pat peržiūrėjo išlaidų deklaracijų ir patvirtinamųjų dokumentų tvirtinimo procedūrą, ypač:

                           —

                           nustatydamas privalomus reikalavimus kartu su finansinėmis ataskaitomis ir išlaidų deklaracijomis pateikti dalyvių sąrašą su visais parašais,

                           —

                           persvarstydamas ir paaiškindamas Koledžo veiklai skirtų išlaidų kompensavimo taisykles,

                           —

                           2010 m. rugsėjo 29 d. griežtai nustatydamas, kad po galutinės datos pateikti prašymai kompensuoti išlaidas nebus priimami,

                           —

                           rengdamas naujus kursų administratorių mokymus, kad galėtų toliau gerinti kursų kontrolę ir mokėjimų dokumentacijos kokybę,

                           —

                           2011 m. atlikdamas Koledžo kursų ex post patikrinimus,

                           —

                           patikrindamas keturis 2010 m. veiksmus Švedijoje ir šešis veiksmus Jungtinėje Karalystėje; vienas iš jų buvo susijęs su 2010 m., penki – su 2011 m. veikla;

                     ragina Vidaus audito tarnybą pateikti biudžeto įvykdymą tvirtinančiai institucijai išsamų šių Koledžo padarytų pakeitimų vertinimą;

               19.

               atkreipia dėmesį Komisijos sprendimą C(2011)4680, kuriuo patenkintas Koledžo prašymas leisti iš dalies pakeisti savo finansinį reglamentą ir įrašyti į jį naują straipsnį (74c straipsnį), į kurį įtraukta nukrypti nuo Reglamento (EB, Euratomas) Nr. 2343/2002 leidžianti nuostata, susijusi su išimčių taikymu teikiant paraiškas, susijusias su švietimo specialistų atranka siekiant pasinaudoti nacionalinių policijos mokymo įstaigų specialistų paslaugomis;

      Klaidos sąskaitose

               20.

               ragina Koledžą pateikti Parlamentui naujausią informaciją apie Koledžo valdybos (angl. Governing Board (GB) priimtų šešiolikos naujų Komisijos vidaus kontrolės standartų, kuriais pakeisti ankstesni vidaus kontrolės standartai, įgyvendinimo lygį;

      Asignavimai, naudoti asmeninėms išlaidoms padengti

               21.

               patvirtina, kad atlikta asignavimų naudojimo asmeninėms išlaidoms finansuoti 2007 ir 2008 m. išorės ex post patikra ir išorės tikrintojai padarė išvadą, kad daugiau negalima susigrąžinti su šia sritimi susijusių lėšų; remdamasis Koledžo informacija pažymi, kad 2011 m. gruodžio mėn. sumokėta vykdomajame rašte sumoms išieškoti iš buvusio direktoriaus reikalaujama grąžinti 2 014,94 GBP (2 196,72 EUR) suma; ragina Koledžą tęsti sumų grąžinimo procesą, kol bus grąžintos visos sumos;

      Koledžo 2010–2014 m. daugiametis veiksmų planas

               22.

               patvirtina, kad, kaip reikalavo biudžeto įvykdymą tvirtinanti institucija, VAT įvertino Koledžo 2010–2014 m. daugiamečio veiksmų plano įgyvendinimą; pažymi, kad iki 2010 m. rugsėjo mėn. pabaigos baigti įgyvendinti 19 iš 44 tikslų, 18 tikslų įgyvendinami pagal numatytą grafiką, o dėl kitų 7 tikslų laukiama, kada bus galima pradėti juos įgyvendinti;

               23.

               taip pat atkreipia dėmesį į VAT pareiškimą, kad trūksta aiškumo apibūdinant kai kuriuos daugiamečio veiksmų plano punktus ir kad pažangos ataskaitos ne visada pakankamai tikslios, kad būtų galima aiškiai suvokti, kokius konkrečius veiksmus apima pavieniai tikslai; be to, patvirtina, kad, kaip nustatė Vidaus audito tarnyba, kai kurie tikslai iš dalies sutampa ir dėl to sunku iš esmės įvertinti bendrą susijusių veiksmų padėtį; atsižvelgia į Koledžo pareiškimą, kad daugiametis planas (DMP) buvo atnaujintas pagal VAT rekomendacijas ir pagerinimai nurodyti 3-ojoje pažangos ataskaitoje, kurią Koledžo valdyba patvirtino 2010 m. gruodžio 8 d.; ragina VAT patvirtinti, kad atnaujintoje Koledžo DMP pažangos ataskaitoje tinkamai atsižvelgiama į jos rekomendacijas;

      Vidaus auditas

               24.

               remdamasis VAT informacija patvirtina, kad Koledžas įgyvendino labai svarbią rekomendaciją dėl komandiruočių išlaidų vidaus įrašų išsamumo ir dabar VAT tai tikrina; ragina Koledžą ir VAT informuoti biudžeto įvykdymą tvirtinančią instituciją apie šios patikros rezultatus;

               25.

               atkreipia dėmesį į tai, kad, siekdama nustatyti ir įvertinti pagrindinius IT rizikos veiksnius Koledže, VAT atliko IT rizikos vertinimą; pažymi, kad, kaip nustatė VAT, pagrindinė rizika susijusi su IT strategija, sistema e-net, duomenų valdymu ir priklausomumu nuo pavienių asmenų; todėl ragina Koledžą imtis tinkamų priemonių mažinti šią riziką ir užkirsti jai kelią;

               26.

               pažymi, kad vidaus audito struktūra (Koledžo valdybos patariamasis organas) audito metu esminių 2010 m. Koledžo ataskaitų klaidų nerado;

      Valdymo ir struktūriniai trūkumai

               27.

               pabrėžia, kad Koledžo valdymo išlaidos, palyginti su jo veikla, yra didelės; taigi džiaugiasi Koledžo pastangomis mažinti valdymo išlaidas, paskelbtomis Koledžo valdybos 2011 m. birželio mėn. 25-ajame posėdyje, kai buvo susitarta, kad iki 2012 m. visi valdybos komitetai turėtų būti panaikinti ir kad visas valdybos darbo grupes reikėtų kritiškai išanalizuoti;

               28.

               remdamasis Koledžo informacija taip pat pažymi, kad valdymo srityje įgyvendinamos šios priemonės:

                           —

                           nuo 2012 m. valdyba susitiks tik du kartus per metus, o skubius sprendimus tarp šių susitikimų reikės priimti laikantis rašytinės procedūros ir aptarti per internetu rengiamus posėdžius,

                           —

                           valdyba sutelks dėmesį tik į jai Koledžo įsteigimo sprendime patikėtas užduotis, o kitas užduotis, kuriomis valdyba buvo apkrauta anksčiau, perims direktorius,

                           —

                           kiekviena valstybė narė raginama į kiekvieną Koledžo valdybos posėdį siųsti daugiausia du atstovus,

                           —

                           Koledžas turi rūpintis dalyvių, kurių išlaidos gali būti kompensuojamos, kelionės organizavimu siekdamas užtikrinti taupiausių priemonių naudojimą ir supaprastindamas kompensavimo procesą po posėdžio;

               29.

               susidomėjęs laukia Komisijos pasiūlymo, kuriuo siekiama pakeisti Koledžo teisinį pagrindą, ir Parlamento ir Tarybos derybų rezultato;

               30.

               be to, atkreipia dėmesį į Koledžo penkerių metų išorės įvertinimo galutinėje ataskaitoje pateiktą išvadą, kad yra priežasčių Koledžą perkelti;

               31.

               palankiai vertina 2011 m. birželio 15 d. Koledžo valdybos sprendimą 24/2011/GB, pagal kurį nuo 2012 m. sausio 1 d. paleidžiami dabartiniai komitetai ir taip užtikrinamas mažesnis įvairių tarnybų veiklos dubliavimasis; ragina Koledžo valdybą priimti esminius sprendimus dėl esamų darbo grupių; primena, kad Sprendimo 2005/681/TVR 10 straipsnio 10 dalyje nustatyta, jog atvejais, kai tai tikrai būtina, Koledžo valdyba gali kurti darbo grupes, kurios teiktų rekomendacijas, taip pat kurtų ir siūlytų bet kurias kitas, valdybos nuomone, reikalingas patariamąsias užduotis;

               32.

               atkreipia dėmesį į Koledžo atsakymą, kuriame pažymima, kad iš dalies pakeistos jo Darbo tvarkos taisyklės; tai padaryta siekiant apriboti nuolatinių Koledžo valdybos posėdžių skaičių iki vieno per kadenciją ir apriboti nacionalinių delegacijų dydį (kiekviena valstybė narė raginama į kiekvieną posėdį siųsti daugiausia du delegatus);

               33.

               pažymi, kad Koledžo biudžeto įvykdymo patvirtinimas turėtų būti toliau grindžiamas jo visų metų veikla;

               34.

               atkreipia dėmesį į savo ankstesnių pranešimų dėl biudžeto įvykdymo patvirtinimo rekomendacijas, nurodytas šios rezoliucijos priede;

               35.

               pažymi, kad kitos horizontaliosios su sprendimu dėl biudžeto įvykdymo patvirtinimo susijusios pastabos pateikiamos 2012 m. gegužės 10 d. (8) rezoliucijoje dėl agentūrų veiklos, finansų valdymo ir kontrolės.

      (1)  OL C 366, 2011 12 15, p. 134.

      (2)  OL L 248, 2002 9 16, p. 1.

      (3)  OL L 256, 2005 10 1, p. 63.

      (4)  OL L 357, 2002 12 31, p. 72.

      (5)  OL L 250, 2011 9 27, p. 260.

      (6)  OL L 313, 2011 11 26, p. 17.

      (7)  OL L 64, 2010 3 12, p. 1047.

      (8)  Priimti tekstai, P7_TA(2012)0164 (Žr. šio Oficialiojo leidinio p. 388).


title: 2009/201/EB: 2008 m. balandžio 22 d. Europos Parlamento sprendimas dėl Europos profesinio mokymo plėtros centro 2006 finansinių metų biudžeto įvykdymo patvirtinimo

text:
31.3.2009

               LT

               Europos Sąjungos oficialusis leidinys

               L 88/109

         EUROPOS PARLAMENTO SPRENDIMAS
   2008 m. balandžio 22 d.
   dėl Europos profesinio mokymo plėtros centro 2006 finansinių metų biudžeto įvykdymo patvirtinimo
   (2009/201/EB)
   EUROPOS PARLAMENTAS,
   atsižvelgdamas į 2006 finansinių metų Europos profesinio mokymo plėtros centro galutines metines ataskaitas (1),
   atsižvelgdamas į Audito Rūmų ataskaitą dėl Europos profesinio mokymo plėtros centro 2006 finansinių metų galutinių metinių ataskaitų kartu su Centro atsakymais (2),
   atsižvelgdamas į Tarybos 2008 m. vasario 12 d. rekomendaciją (5843/2008 – C6-0084/2008),
   atsižvelgdamas į EB sutartį, ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 1975 m. vasario 10 d. Tarybos Reglamentą (EEB) Nr. 337/75 dėl Europos profesinio mokymo plėtros centro įsteigimo (4), ir ypač į jo 12a straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir Užimtumo ir socialinių reikalų komiteto nuomonę (A6-0110/2008),

               1.

               patvirtina Europos profesinio mokymo plėtros centro direktoriui, kad Centro 2006 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos profesinio mokymo plėtros centro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 261, 2007 10 31, p. 46.

      (2)  OL C 309, 2007 12 19, p. 86.

      (3)  OL L 248, 2002 9 16, p. 1.

      (4)  OL L 39, 1975 2 13, p. 1.

      (5)  OL L 357, 2002 12 31, p. 72.
    ---documentbreak---

               31.3.2009

               LT

               Europos Sąjungos oficialusis leidinys

               L 88/110

         EUROPOS PARLAMENTO REZOLIUCIJA
   2008 m. balandžio 22 d.
   su pastabomis, sudarančiomis neatskiriamą sprendimo dėl Europos profesinio mokymo plėtros centro 2006 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į 2006 finansinių metų Europos profesinio mokymo plėtros centro galutines metines ataskaitas (1),
   atsižvelgdamas į Audito Rūmų ataskaitą dėl Europos profesinio mokymo plėtros centro 2006 finansinių metų galutinių metinių ataskaitų kartu su Centro atsakymais (2),
   atsižvelgdamas į Tarybos 2008 m. vasario 12 d. rekomendaciją (5843/2008 – C6-0084/2008),
   atsižvelgdamas į EB sutartį, ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 1975 m. vasario 10 d. Tarybos Reglamentą (EEB) Nr. 337/75 dėl Europos profesinio mokymo plėtros centro įsteigimo (4), ir ypač į jo 12a straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir Užimtumo ir socialinių reikalų komiteto nuomonę (A6-0110/2008),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2006 finansinių metų metinės ataskaitos yra patikimos ir vykdytos finansinės operacijos su viena išlyga yra teisėtos ir tvarkingos,

               B.

               kadangi 2007 m. balandžio 24 d. Parlamentas priėmė sprendimą dėl Europos profesinio mokymo plėtros centro direktoriui suteikiamo patvirtinimo, kad 2005 finansinių metų biudžetas įvykdytas (6), ir savo prie biudžeto įvykdymo patvirtinimo pridėtoje rezoliucijoje, inter alia,

                           —

                           priminė, kad buvo panaudota per mažai asignavimų einamosios veiklos išlaidoms (panaikinta 15 proc. įsipareigojimų asignavimų, 20 proc. mokėjimų asignavimų ir 15 proc. perkeltų asignavimų), ypač po to, kai buvo pertvarkytos sutarčių skyrimo procedūros,

                           —

                           pareikalavo visiškai taikyti įgalioto leidimus duodančio pareigūno ir apskaitos pareigūno pareigų atskyrimo principą, kad būtų išvengta padėties, susidariusios 2005 m., kai kurias apskaitos pareigūno pareigas atliko tarnybos, už kurias atsakingas leidimus duodantis pareigūnas,

                           —

                           pareikalavo, kad centras taikytų įprastas įdarbinimo procedūras siekiant išvengti tokios padėties, kaip 2005 m., kai į svarbias valdymo pareigas buvo paskirtas darbuotojas, atrinktas per vidaus atrankos procedūrą, nors per išorės atrankos procedūrą būtų dalyvavę daugiau kandidatų,

                           —

                           išreiškė susirūpinimą dėl labai didelio skaičiaus pažeidimų, kuriuos Audito Rūmai nustatė tikrinamose sutartyse, kai iš šešių sutarčių visose, išskyrus vieną, aptikta pažeidimų,

         Bendrosios dalys, susijusios su ES agentūrų horizontaliaisiais klausimais ir svarbios atliekant kiekvienos konkrečios agentūros biudžeto įvykdymo patvirtinimo procedūrą

               1.

               pažymi, kad Audito Rūmų audituotų 24 agentūrų ir kitų decentralizuotų įstaigų biudžetas 2006 m. iš viso buvo 1 080,5 milijonų EUR (Europos rekonstrukcijos agentūros 271 milijono EUR biudžetas buvo didžiausias, o Europos policijos koledžo (angl. CEPOL) 5 milijonų EUR biudžetas – mažiausias);

               2.

               atkreipia dėmesį į tai, kad į ES išorės įstaigų, kurias reikia audituoti ir kurių biudžeto įvykdymą reikia patvirtinti, grupę dabar įeina ne tik įprastos reguliavimo agentūros, bet ir vykdomosios agentūros, įsteigtos specialiosioms programoms įgyvendinti, o netrukus į šią grupę taip pat įeis bendrosios įmonės, įsteigtos viešojo ir privačiojo sektorių partnerystės pagrindu (bendros technologijų iniciatyvos);

               3.

               turėdamas mintyje Parlamentą, pastebi, kad agentūrų, kurioms taikoma biudžeto įvykdymo patvirtinimo procedūra, augo taip: 2000 finansiniais metais buvo 8 agentūros, 2001 m. – 10, 2002 m. – 11, 2003 m. – 14, 2004 m. – 14, 2005 m. – 16, 2006 finansiniais metais – 20 reguliavimo agentūrų ir 2 vykdomosios agentūros (neskaitant 2 agentūrų, kurių auditą atlieka Europos Audito Rūmai, tačiau joms taikoma vidinė biudžeto įvykdymo patvirtinimo procedūra);

               4.

               todėl daro išvadą, kad auditavimo (biudžeto įvykdymo patvirtinimo) procedūra tapo sudėtinga ir neproporcinga, palyginti su santykiniu agentūrų (decentralizuotų įstaigų) biudžetų dydžiu; paveda savo kompetentingam komitetui, atsižvelgiant į vis didėjantį įstaigų, kurioms skirtus atskirus pranešimus dėl biudžeto įvykdymo patvirtinimo reikės rengti ateinančiais metais, skaičių, atlikti plataus masto agentūrų ir decentralizuotų įstaigų biudžeto įvykdymo patvirtinimo procedūros persvarstymą siekiant sukurti paprastesnį ir racionalesnį metodą;

         Esminiai klausimai

               5.

               prašo Komisiją prieš steigiant naują arba reformuojant jau veikiančią agentūrą pateikti aiškių paaiškinimų dėl šių aspektų: agentūros tipo, jos tikslų, vidaus valdymo struktūros, produktų, paslaugų, svarbiausių procedūrų, tikslinės grupės, agentūros klientų ir suinteresuotų šalių, oficialių santykių su išorės veikėjais, atsakomybės už biudžetą, finansų planavimo ir personalo bei įdarbinimo politikos;

               6.

               prašo, kad kiekviena agentūra būtų valdoma pagal metinį veiklos susitarimą, kurį parengia agentūra ir atsakingas GD ir kuriame turėtų būti nurodyti ateinančių metų tikslai, finansinė programa ir aiškūs veiklos vertinimo rodikliai;

               7.

               prašo, kad Audito Rūmai arba kita nepriklausoma audito įstaiga reguliariai (ir ad hoc) atliktų agentūrų veiklos auditą; mano, kad auditas neturėtų apsiriboti tradiciniais finansų valdymo ir tinkamo viešųjų lėšų valdymo elementais, bet turėtų apimti administravimo našumą ir efektyvumą bei turėtų būti nustatomas kiekvienos agentūros finansų valdymo reitingas;

               8.

               mano, kad agentūrų, kurios nuolat pateikia padidintas biudžeto reikmių sąmatas, atveju formalų sumažinimą reikėtų daryti mažinant laisvų etatų skaičių; mano, kad šitaip ilgainiui sumažėtų agentūroms asignuotų įplaukų, taip pat ir administracinių išlaidų;

               9.

               pažymi, jog didelių sunkumų kyla dėl to, kad daug agentūrų kritikuojamos dėl viešųjų pirkimų taisyklių, Finansinio reglamento, Pareigūnų tarnybos nuostatų ir kt. nesilaikymo; mano, kad visų pirma tokia padėtis susidarė todėl, kad dauguma reglamentų ir Finansinis reglamentas skirti didesnėms institucijoms, o dauguma mažų agentūrų yra pernelyg mažos, kad galėtų laikytis šių reglamentų reikalavimų; dėl šios priežasties prašo Komisiją kuo greičiau ieškoti sprendimo siekiant padidinti efektyvumą, panaudojant įvairių agentūrų administracinių funkcijų grupavimo metodą, kuris suteiktų joms galimybę burtis į didesnį vienetą (atsižvelgiant į būtinus pagrindinių reglamentų, pagal kuriuos reglamentuojama agentūrų veikla ir jų finansinis savarankiškumas, pakeitimus), arba skubiai parengti taisykles, skirtas specialiai agentūroms (ypač įgyvendinimo taisykles agentūroms), kurių jos galėtų tinkamai laikytis;

               10.

               reikalauja, kad Komisija, rengdama preliminarų biudžeto projektą, atsižvelgtų į pavienių agentūrų biudžeto įgyvendinimo ankstesniais metais, ypač n-1 metais, rezultatus ir atitinkamai patikslintų tam tikros agentūros prašomą biudžetą; ragina savo kompetentingą komitetą atkreipti dėmesį į šį patikslinimą ir, jei Komisija jo neatliko, ragina minėtąjį komitetą patikslinti aptariamą biudžetą iki tikrojo lygio, atitinkančio šios agentūros gebėjimą panaudoti ir įgyvendinti biudžetą;

               11.

               primena savo sprendimą dėl 2005 finansinių metų biudžeto įvykdymo, pagal kurį jis paskatino Komisiją kas penkeri metai pateikti visų veikiančių agentūrų sukuriamos pridėtinės vertės tyrimą; ragina visas susijusias institucijas tuo atveju, kai nustatoma, kad agentūra nesukuria pridėtinės vertės, imtis reikiamų veiksmų siekiant iš naujo nustatyti tos agentūros įpareigojimus arba nutraukti jos veiklą; pažymi, kad 2007 m. Komisija neatliko nė vieno vertinimo; primygtinai reikalauja, kad Komisija, prieš priimant sprendimą dėl 2007 finansinių metų biudžeto įvykdymo patvirtinimo, pateiktų bent 5 tokius vertinimus, visų pirma seniausiai įsteigtų agentūrų;

               12.

               mano, kad reikia nedelsiant atsižvelgti į Audito Rūmų rekomendacijas ir agentūroms mokamų subsidijų sumas suderinti su tikraisiais pinigų poreikiais; be to, mano, kad bendrojo Finansinio reglamento pakeitimus reikėtų įtraukti į agentūrų bendrąjį finansinį reglamentą ir į įvairius specialiuosius finansinius reglamentus;

         Duomenų pateikimas

               13.

               pažymi, kad agentūros neturi standartinio požiūrio, kaip pateikti savo veiklą atitinkamais finansiniais metais, sąskaitas ir pranešimus apie biudžeto ir finansų valdymą, taip pat į klausimą, ar patikinimo pareiškimą turėtų parengti agentūros direktorius; pastebi, kad ne visos agentūros aiškiai skiria a) agentūros veiklos pristatymą visuomenei ir b) technines biudžeto ir finansų valdymo ataskaitas;

               14.

               pažymi, kad nors galiojančiose Komisijos veiklos ataskaitų rengimo instrukcijose nėra aiškiai reikalaujama, kad agentūra parengtų patikinimo pareiškimą, daugelis direktorių vis dėlto parengė 2006 m. pareiškimus, iš kurių viename nurodyta svarbi išlyga;

               15.

               primena savo 2005 m. balandžio 12 d. rezoliucijos (7) 27 punktą, pagal kurį agentūrų direktoriai nuo šiol raginami prie metinės veiklos ataskaitos, su kuria taip pat pateikiama finansinė ir valdymo informacija, būtų pridedamas pareiškimas, kad finansinės operacijos yra teisėtos ir tvarkingos, analogiškas tiems pareiškimams, kuriuos pasirašo Komisijos generaliniai direktoriai;

               16.

               prašo Komisiją atitinkamai pakeisti savo galiojančias instrukcijas agentūroms;

               17.

               taip pat siūlo Komisijai dirbti su agentūromis siekiant sukurti suderintą modelį, taikomą visoms agentūroms ir decentralizuotoms įstaigoms, pagal kurį būtų aiškiai skiriami:

                           —

                           plačiajai auditorijai skirta metinė įstaigos veiklos, darbų ir laimėjimų ataskaita,

                           —

                           finansinės ataskaitos ir biudžeto įvykdymo ataskaita,

                           —

                           veiklos ataskaita, analogiška Komisijos generalinių direktorių veiklos pranešimams,

                           —

                           įstaigos direktoriaus pasirašytas patikinimo pareiškimas, kuriame pateikiamos išlygos arba pastabos, į kurias, jo nuomone, tikslinga atkreipti biudžeto įvykdymą patvirtinančios institucijos dėmesį;

         Bendros Audito Rūmų pastabos

               18.

               pažymi Audito Rūmų pastabą (metinės ataskaitos 10.29 dalis (8), kad Komisijos iš Bendrijos biudžeto mokamos subsidijos nėra pagrįstos pakankamai svariais agentūrų grynųjų pinigų poreikių vertinimais ir kad tai kartu su asignavimų perkėlimų skaičiumi sudaro nemažus grynųjų pinigų likučius; taip pat pažymi, kad Audito Rūmai rekomenduoja palaikyti agentūroms mokamų subsidijų lygį remiantis tikrais jų grynųjų pinigų poreikiais;

               19.

               pažymi, kad 2006 m. pabaigoje 14 agentūrų vis dar nebuvo įdiegę ABAC apskaitos sistemos (metinės ataskaitos 10.31 dalies išnaša);

               20.

               pažymi Audito Rūmų pastabą (metinės ataskaitos 1.25 dalis), kad kai kurios agentūros į apskaitą įtraukė už neišnaudotas atostogas sukauptas sąnaudas; pažymi, kad Audito Rūmai 2006 finansinių metų patikinimo pareiškime pateikė išlygą dėl trijų agentūrų (Europos profesinio mokymo plėtros centro (CEDEFOP), Europos policijos kolegijos (CEPOL) ir Europos geležinkelių agentūros) (2005 m. tai buvo taikoma CEDEFOP, Europos maisto saugos tarnybai, Europos rekonstrukcijos agentūrai);

         Vidaus auditas

               21.

               primena, kad pagal Finansinio reglamento 185 straipsnio 3 dalį Komisijos vidaus auditorius taip pat yra reguliavimo agentūrų, kurios gauna išmokas iš ES biudžeto, vidaus auditorius; pažymi, kad vidaus auditorius atskaitingas kiekvienos agentūros valdybai ir direktoriui;

               22.

               atkreipia dėmesį į vidaus auditoriaus 2006 m. metinėje veiklos ataskaitoje pateiktą išlygą:

         „Komisijos vidaus auditorius negali tinkamai atlikti savo, kaip Bendrijos įstaigų vidaus auditoriaus, pareigų, jam priskirtų pagal Finansinių reglamento 185 straipsnį, dėl darbuotojų trūkumo“;

               23.

               tačiau atkreipia dėmesį į vidaus auditoriaus jo 2006 m. veiklos ataskaitoje pateiktą pastabą, kad nuo 2007 m., kai Komisija vidaus audito tarnybai suteiks papildomų personalo išteklių, visų veikiančių reguliavimo agentūrų vidaus auditas bus atliekamas kasmet;

               24.

               atkreipia dėmesį į vis didėjantį reguliavimo ir vykdomųjų agentūrų ir bendrų įmonių, kurių auditą turi atlikti vidaus audito tarnyba pagal Finansinio reglamento 185 straipsnį, skaičių; prašo Komisiją pranešti atsakingam komitetui apie tai, ar vidaus audito tarnyba turimų personalo išteklių pakaks visų minėtųjų įstaigų metiniam auditui atlikti ateinančiais metais;

               25.

               pažymi, kad pagal reglamento Nr. (EB, Euratomas) Nr. 2343/2002 72 straipsnio 5 dalį kiekvienais metais kiekviena agentūra institucijai, atsakingai už sprendimą dėl biudžeto įvykdymo, ir Komisijai siunčia savo direktoriaus parengtą ataskaitą, apibendrinančią vidaus auditoriaus atliktų vidaus auditų skaičių ir tipus, pateiktas rekomendacijas ir dėl tų rekomendacijų atliktus veiksmus; prašo agentūras nurodyti, ar tai daroma, ir jei taip, kaip;

               26.

               atkreipia dėmesį, turėdamas mintyje vidaus audito pajėgumus, ypač mažesnėse agentūrose, į vidaus auditoriaus pasiūlymą, 2006 m. rugsėjo 14 d. pateiktą Parlamento atsakingam komitetui, pagal kurį mažesnėms agentūroms turėtų būti leista pirkti vidaus audito paslaugas iš privataus sektoriaus;

         Agentūrų įvertinimas

               27.

               primena bendrą Parlamento, Tarybos ir Komisijos pareiškimą (9), dėl kurio buvo suderėta per taikinimą ECOFIN biudžeto klausimų Tarybos 2007 m. liepos 13 d. posėdyje ir kuriame raginama i) pateikti agentūrų, kurias Komisija ketina vertinti, sąrašą ir ii) pateikti jau įvertintų agentūrų sąrašą kartu su svarbiausių rezultatų santrauka;

         Drausminės procedūros

               28.

               pažymi, kad pavienėms agentūroms dėl jų dydžio sunku sukurti ad hoc drausmės komisijas, kurias sudarytų atitinkamos kategorijos darbuotojai, ir kad Komisijos tyrimų ir drausmės tarnyba (angl. IDOC) neatsakinga už agentūras; ragina agentūras apsvarstyti galimybę įsteigti bendrą agentūrų drausmės komisiją;

         Tarpinstitucinio susitarimo projektas

               29.

               primena Komisijos parengtą Tarpinstitucinio susitarimo dėl Europos reguliavimo agentūrų sistemos projektą (COM(2005)59), kuriuo siekiama sukurti horizontaliąją Europos reguliavimo agentūrų steigimo, struktūros, veiklos, įvertinimo ir kontrolės sistemą; pažymi, kad projektas yra naudinga iniciatyva siekiant pagrįsti agentūrų steigimą ir veiklą; pažymi, kad Komisijos 2006 m. suvestinėje ataskaitoje (3.1 dalyje, COM(2007)274) nurodoma, kad nors po projekto paskelbimo derybos nutrūko, 2006 m. pabaigoje Taryboje vėl pradėtos diskusijos šiuo klausimu; apgailestauja, kad nepavyko pasiekti daugiau pažangos siekiant priimti pasiūlymą;

               30.

               taigi palankiai vertina Komisijos įsipareigojimą per 2008 m. pateikti komunikatą dėl reguliavimo agentūrų ateities;

         Savo veiklą finansuojančios agentūros

               31.

               primena, kad dviejų savo veiklą finansuojančių agentūrų atžvilgiu apie biudžeto įvykdymą direktoriui patvirtina administracinė valdyba; pažymi, kad abi agentūros sukaupė didelį perteklių iš pajamų iš mokesčių, perkeltų iš ankstesnių metų:

                           —

                           Vidaus rinkos derinimo tarnyba (OHIM) pinigais ir pinigų ekvivalentais – 281 milijonas EUR (10),

                           —

                           Bendrijos augalų veislių tarnyba (CPVO) pinigais ir pinigų ekvivalentais: 18 milijonų EUR (11);

         Specaliosios pastabos

               32.

               džiaugiasi, kad 2006 m. biudžetas buvo įvykdytas tinkamai;

               33.

               pažymi, kad Europos profesinio mokymo plėtros centras stengėsi stiprinti ir plėtoti savo vidaus priežiūros sistemą veiksmingiau vykdydamas savo užduotis ir einamąją veiklą;

               34.

               mano, kad Centras atlieka svarbų vaidmenį skleidžiant informaciją pilietinei visuomenei vietos, regioniniu, nacionaliniu ir Bendrijos lygmenimis, ir ragina, kad jis dar efektyviau atliktų šią užduotį; džiaugiasi Centro atliktu darbu – jis nuolat gerai atlieka patikėtas užduotis;

               35.

               pažymi, kad 2006 finansiniais metais Audito Rūmai patikslino savo patikinimo ataskaitą pastaba, kad, nors savo praeitų metų ataskaitoje jie pabrėžė, jog nebuvo teisinio pagrindo Centro apeliacinio komiteto sprendimui skirti darbuotojui kompensaciją už neturtinę žalą, nenumatytą personalo taisyklėse, tokia kompensacija vis dėto buvo išmokėta 2006 m.;

               36.

               atkreipia dėmesį į Centro atsakymą, jog užginčyto sprendimo teisėtumą jau patvirtino Komisijos teisės tarnyba, ir tolesnę Audito Rūmų informaciją, kad klausimas buvo išspręstas taip, jog Rūmų pastabą toliau reikėtų interpretuoti kaip pastabą valdymo rizikos tema;

               37.

               atkreipia dėmesį į Audito Rūmų ataskaitoje apie Centrą pateiktas pastabas, susijusias su:

                           —

                           didele perkeltų arba panaikintų asignavimų dalimi, kartu su dideliu biudžeto perkėlimų skaičiumi,

                           —

                           tuo, kad nėra tinkamos inventorizacijos procedūros lėšoms nustatyti, registruoti ir kapitalizuoti,

                           —

                           netobula vidinės kontrolės procesų dokumentacija,

                           —

                           tuo, kad nėra teisinio mokesčio už kai kurių Centro darbuotojų vaikų mokslą kompensavimo pagrindo,

                           —

                           tuo, kad nėra veiksmingos kontrolės, leidžiančios patikrinti, ar kandidatų kartu su prašymu priimti į darbą pateikiami patvirtinamieji dokumentai iš tiesų įrodo šių kandidatų tinkamumą,

                           —

                           viešųjų pirkimų procedūrų pažeidimais;

               38.

               palankiai vertinai tai, jog 2006 m. gruodžio mėn. Centras paskyrė vidaus auditorių;

               39.

               atkreipia dėmesį į teiginį Centro ataskaitose, kad 2006 m. gruodžio mėnesio vidaus audito tarnybos ataskaitoje patvirtinta, jog šiuo metu procedūros yra be pažeidimų ir ankstesnės vidaus audito tarnybos rekomendacijos arba visiškai įgyvendintos, arba baigiamos visiškai įgyvendinti;

               40.

               atkreipia dėmesį į informaciją, pateiktą metinėje ataskaitoje, kad 2006 m. labiausiai buvo stengiamasi pagerinti vidaus kontrolės aplinką ir įgyvendinti audito rekomendacijas; džiaugiasi teiginiu metinėje ataskaitoje, kad 2007 m. metiniame valdymo plane pirmą kartą įtraukta sistemos ex-ante rizikos valdymo priemonė;

               41.

               pažymi, kad Europos kovos su sukčiavimu tarnybos (angl. OLAF) išvados, susijusios su konkrečiomis 2001-2005 m. sutartimis, perduotos kompetentingoms Graikijos teisinėms institucijoms;

               42.

               pažymi, kad sukurta Centro ir Europos gyvenimo ir darbo sąlygų gerinimo fondo bendradarbiavimo programa, kurią 2006 m. lapkričio mėn. pasirašė abiejų agentūrų direktoriai, o šios programos tikslas – užtikrinti moksliniams tyrimams skirtų lėšų panaudojimą bendro intereso srityse;

               43.

               pažymi, kad Centro balanso turto pusėje įrašyta suma, susijusi su žeme ir pastatais (4,57 milijonų EUR), kartu su susikaupusiu 5 milijonų EUR įsipareigojimų perteklium.

      (1)  OL C 261, 2007 10 31, p. 46.

      (2)  OL C 309, 2007 12 19, p. 86.

      (3)  OL L 248, 2002 9 16, p. 1.

      (4)  OL L 39, 1975 2 13, p. 1.

      (5)  OL L 357, 2002 12 31, p. 72.

      (6)  OL L 187, 2008 7 15, p. 78.

      (7)  Europos Parlamento rezoliucija su pastabomis, sudarančiomis neatskiriamą sprendimo dėl 2003 finansinių metų Europos profesinio mokymo plėtros centro biudžeto įvykdymo patvirtinimo jo administracijos direktoriui (OL L 196, 2005 7 27, p. 69).

      (8)  OL C 273, 2007 11 15, p. 1.

      (9)  Tarybos dokumentas DS 605/1/07 Rev1.

      (10)  Šaltinis: Ataskaita dėl Vidaus rinkos derinimo tarnybos 2006 finansinių metų metinių finansinių ataskaitų su Tarnybos atsakymais (OL C 309, 2007 12 19, p. 141).

      (11)  Šaltinis: Ataskaita dėl Bendrijos augalų veislių tarnybos 2006 finansinių metų metinių finansinių ataskaitų su Tarnybos atsakymais (OL C 309, 2007 12 19, p. 135).